[{"text_idx": "#000007", "text": "Gweithio gyda Cambria ar gyfer Busnes"}, {"text_idx": "#000011", "text": "Ni yw un o ddarparwyr mwyaf addysg a hyfforddiant yng Nghymru a Gogledd Orllewin Lloegr. Mae gennym enw da o ran darparu sgiliau a pherthnasau cadarn gyda chyflogwyr rhanbarthol a chenedlaethol."}, {"text_idx": "#000012", "text": "Rydym yn gweithio gyda busnesau o bob maint gan gyflwyno hyfforddiant a datblygiad hyblyg o safon uchel sy\u2019n bodloni anghenion y diwydiant."}, {"text_idx": "#000013", "text": "Mae ti\u0302m Cambria ar gyfer Busnes yn darparu un pwynt cyswllt ar gyfer cyflogwyr, gan helpu i nodi eich anghenion hyfforddiant, cyllid hygyrch a chynorthwyo busnesau i elwa ar y manteision a all ddod yn sgil y buddsoddiad hwn. Mae\u2019r ti\u0302m hefyd yn gweithio\u2019n agos gyda\u2019n Siop Swyddi, i ddarparu cymorth hysbysebu recriwtio i\u2019n cyflogwyr a mynediad i\u2019n myfyrwyr, i gynorthwyo a\u0302 dilyniant yn eich busnes ac anghenion cynllunio gweithlu\u2019r dyfodol."}, {"text_idx": "#000014", "text": "Bydd y ti\u0302m yn teilwra\u2019r gwasanaethau i weddu i\u2019ch anghenion unigol, cyllideb ac amcanion. Mae ganddynt gyfoeth o wybodaeth ar draws y diwydiant, y maent yn ei defnyddio i helpu i gynghori a rhoi gwybod i fusnesau am y datrysiadau hyfforddi gorau sydd ar gael a ffynonellau cyllid posibl."}, {"text_idx": "#000015", "text": "Chwilio am ein holl gyrsiau"}, {"text_idx": "#000024", "text": "Mae ein ti\u0302m dawnus yma i\u2019ch helpu chi, gydag ystod eang o arbenigedd a phrofiad o fewn y sector masnachol a chyhoeddus ac enw da cadarn am ddarparu rhagoriaeth academaidd ar draws ein portffolio o gyrsiau, rydym yn siw\u0302r bod gennym ni\u2019r atebion sydd fwyaf addas i chi."}, {"text_idx": "#000025", "text": "P\u2019un a ydych am uwchsgilio gweithwyr presennol, hyfforddi staff newydd neu ddatblygu sgiliau arwain a rheoli, mae gennym ystod eang o gyrsiau, hyfforddiant a phecynnau pwrpasol ar gael."}, {"text_idx": "#000030", "text": "Croeso i Ysgol Fusnes Cambria, sef amgylchedd dysgu modern gwerth \u00a33.5 miliwn mewn amgylchedd prydferth a thrawiadol yn Llaneurgain, Gogledd Ddwyrain Cymru. Mae gan yr Ysgol Fusnes newydd ddeulawr o gyfleusterau modern, rhyngweithiol ac mae\u2019n gartref i rai o\u2019n cyrsiau datblygu proffesiynol, cyrsiau lefel gradd a hyfforddiant cyflogwyr."}, {"text_idx": "#000031", "text": "Mae adeilad yr ysgol fusnes yn cynnwys atriwm trawiadol gyda seddau cyfforddus, byrddau coffi, soffas a meinciau lle gallwch gymdeithasu. Gyda\u2019i olau naturiol helaeth, cyfleusterau digidol a mannau rhyngweithiol, dyma ddyfodol dysgu."}, {"text_idx": "#000032", "text": "Chwilio am Gyrsiau Ysgol Fusnes Cambria"}, {"text_idx": "#000035", "text": "Mae gennym flynyddoedd o brofiad perthnasol ac enw da mewn cyflwyno hyfforddiant masnachol."}, {"text_idx": "#000038", "text": "I ddarganfod popeth am y cyrsiau prentisiaeth rydym yn eu cynnig, cliciwch yma."}, {"text_idx": "#000039", "text": "Mae gan ein mannau cynadledda a chyfarfod pwrpasol a darlithfeydd bopeth y bydd ei angen arnoch i gynnal eich digwyddiad. Ar gyfer ein cynrychiolwyr busnes a gwesteion, rydym yn cynnig wifi, ystafelloedd cyfarfod mawr, ystafelloedd bwrdd ar gyfer eich cyfarfodydd mwy ffurfiol a neuaddau digwyddiadau a all gynnwys cynadleddau, cyfarfodydd rhwydweithio a seremoni\u0308au gwobrwyo."}, {"text_idx": "#000040", "text": "Llogi lle yn ein Ysgol Fusnes"}, {"text_idx": "#000042", "text": "Fel pe na bai ein Hysgol Fusnes Cambria yn Llaneurgain yn ddigon, mae gennym ni leoedd mewn llawer o leoliadau eraill hefyd. Gallwch ddewis o Wrecsam, Sir y Fflint a Sir Ddinbych. Mae ganddynt hefyd ystafelloedd cyfarfod mawr, ystafelloedd bwrdd ar gyfer eich cyfarfodydd mwy ffurfiol, a neuaddau digwyddiadau a all gynnwys unrhyw gynadleddau, digwyddiadau rhwydweithio a seremoni\u0308au gwobrwyo!"}]